A BIZOTTSÁG HATÁROZATA
(2004. április 28.)
a Közösségben a meghatározott növény-egészségügyi kockázatoknak kitett védett övezetek elismeréséről szóló, 2001/32/EK irányelv módosításáról
Az értesítés a C(2004)1582. számú dokumentummal történt
(EGT vonatkozású szöveg)
(2004/522/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 2. cikke (1) bekezdése h) pontjának első albekezdésére,
mivel:
(1)
A 2003-as csatlakozási okmány 20. cikke utalást tesz ezen okmány II. mellékletére, mely tartalmazza az acquis csatlakozás által megkövetelt kiigazításait. A II. melléklet viszont elvileg csak a jogi aktusok azon kiigazításait veszi figyelembe, melyeket a csatlakozási tárgyalások befejezésének időpontja, azaz 2002. november 1-je előtt fogadtak el.
(2)
Az acquis további kiigazításaira van viszont szükség, különösen a fenti időpont után elfogadott, a II. mellékletben nem szereplő jogi aktusok, illetve azon jogi aktusok esetében, melyeket a megváltozott körülmények miatt újra ki kell igazítani.
(3)
A Közösségben a meghatározott rendkívüli növény-egészségügyi kockázatoknak kitett védett övezetek elismeréséről és a 92/76/EGK irányelv hatályon kívül helyezéséről szóló, 2001. majus 8-i 2001/32/EK bizottsági irányelvet (2)2002. november 1-je után a 2003-as csatlakozási okmány által kiigazított bizonyos rendelkezések tekintetében több alkalommal is módosították.
(4)
Az érthetőség érdekében fel kell állítani ezen övezetek teljes naprakész listáját. A 2001/32/EK irányelvet ennek megfelelően módosítani kell.
(5)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/32/EK irányelv a következőképpen módosul:
1.
Az 1. cikk helyébe a következő szöveg lép:
„1. cikk
A mellékletben felsorolt Közösségen belüli övezetek ezennel a 2000/29/EK irányelv 2. cikke (1) bekezdése h) pontjának első albekezdésében említett védett övezetekként kerülnek elismerésre, ezen irányelv mellékletében felsorolt károsító szervezet(ek) tekintetében.
A melléklet a) pontjának 3.1 alpontja tekintetében Ciprus esetében az említett övezet 2006. március 31-ig érvényes.
A melléklet a) pontjának 6. alpontja tekintetében Lettország, Szlovénia és Szlovákia esetében az említett övezetek 2006. március 31-ig érvényesek.
A melléklet a) pontjának 11. alpontja tekintetében Ciprus esetében az említett övezet 2006. március 31-ig érvényes.
A melléklet a) pontjának 13. alpontja tekintetében Ciprus és Málta esetében az említett övezetek 2006. március 31-ig érvényesek.
A melléklet b) pontjának 2. alpontja tekintetében Írország, Olaszország (Apulia, Emilia-Romagna: Forlí-Cesena, Parma, Piacenza és Rimini tartomány; Lombardia; Trentino-Alto Adige: Trento autonóm tartomány; Veneto: kivéve Rovigo tartományban Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara községek (communi), Padova tartományban Castelbaldo, Barbona, Piacenza d'Adige, Vescovana, S. Urbano, Boara Pisani, Masi községek (communi), és Verona tartományban Palů, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari községek (communi), Lettország, Litvánia, Ausztria (Burgenland, Karintia, Alsó-Ausztria, Tirol (Linz közigazgatási körzet), Stájerország, Bécs), Portugália, Szlovénia és Szlovákia esetében az említett övezetek 2006. március 31-ig érvényesek.
A melléklet d) pontjának 1. alpontja tekintetében Litvánia esetében az említett övezet 2006. március 31-ig érvényes.
A melléklet d) pontjának 3. alpontja tekintetében Málta esetében az említett övezet 2006. március 31-ig érvényes”.
2.
A melléklet e határozat mellékletének megfelelően módosul.
2. cikk
Ezt a határozatot a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésétől függően és annak hatályba lépési időpontjától kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben 2004. április 28-án.